14. NŪDAĻA
Kaida apvuiceiba ir paradzāta pionerim?
Jehovys līcinīki vysod ir pīvārsuši lelu uzmaneibu teokratiskajai izgleiteibai. Pylnys slūdzis sludynuotuojim teik pīduovuota speciala apvuiceiba, lai paleidzātu jim cik varams lobuok izpiļdeit sovu kolpuošonu. (2. Timotejam 4:5.)
Pioneru kolpuošonys škola. Kod vyspuorejais pioners godu ir kolpuojs pylnu slūdzi, jis teik uzaicynuots vuiceitīs itamā školā. Apvuiceiba ir sešys dīnys, i parosti nūteik kaidā nu vaļsteibys zālem. Školys mierkis ir paleidzēt pionerim tyvuotīs Jehovam, uzlobuot prasmis vysūs sludynuošonys veidūs i uzticeigi turpynuot kolpuošonu.
Vaļsteibys sludynuotuoju škola. Itei škola, kurā apvuiceiba nūteik divus mienešus, ir dūmuota pīredziejušim pionerim, kas ir gotovi kolpuot vysur, kur ir vajadzeigs paleigs. Ar sovu attīksmi jī tai kai soka: ”Te es asu! Syuti mani!”, sekuodami Jezus Kristus paraugam, kas beja izcyluokais lobuos viests sludynuotuojs, kaids viņ ir kolpuojs iz zemis. (Jesajis 6:8, NW; Jōņa 7:29.) Tim, kas puorbrauc dzeivuot iz cytu vītu, juobyut gotovim pīsalāguot vīnkuoršuokim dzeivis apstuoklim. Kultura, klimats i iedīņs jaunajā dzeivis vītā var cīši atsaškiert nu pīrostuo. Varbyut, ka byus juoīsavuica jauna volūda. Itei škola gon napracātim bruolim i muosom, gon pracātim puorim vacumā nu 23 leidz 65 godim paleidz izkūpt kristeigys īpašeibys, kas byus vajadzeigys, lai izpiļdeitu jaunus uzdavumus, i pylnveiduot īmanis, lai jī byutu vēļ nūdereiguoki Jehovam i juo organizacejai.
Gileadys škola. Vuords ”Gileada” senebreju volūdā nūzeimoj ”līceibys skaudze”. Nu 1943. goda, kod škola tyka nūdybynuota, vairuok nakai 8000 tuos absoļventu beja nūzeimuoti kolpuot par misionarim i sludynuot ”leidz pat zemes molai”. (Apostolu Dorbi 13:47.) Jūs darbeiba ir bejuse cīši sekmeiga. Pīmāram, kod pyrmī Gileadys absoļventi īsaroda Peru, tī nabeja nivīnys Jehovys līcinīku draudzis, tok šudiņ tī ir vaira nakai 1200 draudžu. Kod myusu misionari suoce sludynuot Japanā, tī nabeja pat desmit Jehovys līcinīku, tok niu tī ir vaira nakai 200 tyukstūšu sludynuotuoju. Apvuiceibys laikā, kas nūteik pīcus mienešus, teik padzilinuoti pieteiti Dīva Roksti. Specialī pioneri, misionari, filiaļu darbinīki, kai i rajona puorraugi i jūs sīvys teik aicynuoti iz itū školu, lai sajimtu iņteņsivu apvuiceibu, kas jim paleidzēs vēļ vaira atbaļsteit dorbu, kū Jehovys līcinīki dora vysā pasaulī.
Kaids ir pioneru kolpuošonys školys mierkis?
Kam ir dūmuota vaļsteibys sludynuotuoju škola?
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn